**BILJEŠKE UZ FINANCIJSKA IZVJEŠĆA**

**OPĆINE BEBRINA**

**ZA RAZDOBLJE**

**01.01.2024. – 30.09.2024.**

**-razina 22-**

**NAZIV: OPĆINA BEBRINA**

**ADRESA: BEBRINA 83, BEBRINA**

**OIB: 52630455645**

**MATIČNI BROJ: 02575574**

**RKP: 36645**

**ŠIFRA DJELATNOSTI PREMA NKD: 8411**

**RAZINA: 22 – proračun jedinice lokalne i područne (regionalne) samouprave**

Člancima 14., 16. i 18. Pravilnika o financijskom izvještavanju u proračunskom računovodstvu (Narodne novine br. 37/2022) propisan je sadržaj financijskih izvještaja. Bilješke uz financijske izvještaje sastavni su dio financijskih izvještaja proračuna.

Općina Bebrina pri evidentiranju poslovnih promjena primjenjuje modificirano računovodstveno načelo priznavanja prihoda i rashoda te je obveznik proračunskog računovodstva.

***Razdoblje na koje se odnose bilješke uz financijska izvješća je 01.01.2024.-30.09.2024.***

**BILJEŠKE UZ OBRAZAC PR-RAS**

***PRIHODI***

**611 Porez i prirez na dohodak**

Iskazani iznos je veći u odnosu na isto izvještajno razdoblje prethodne godine. Razlika u prihodu je odraz priljeva poreznih prihoda i izvršenog povrata poreza u izvještajnom razdoblju.

**613 Porezi na imovinu**

Iskazani iznos je manji u odnosu na isto izvještajno razdoblje prethodne godine, a odraz je manjeg prihoda od prometa nekretninama na području Općine Bebrina i naplati poreza kojeg utvrđuje i provodi Porezna uprava.

**614 Porezi na robu i usluge**

U izvještajnom razdoblju nije bilo prihoda od poreza na robu i uslugu.

**633 Pomoći proračunu iz drugih proračuna i izvanproračunskim korisnicima**

Iskazani iznos je veći u odnosu na isto izvještajno razdoblje prethodne godine, a struktura prihoda od pomoći ove godine je prihod od fiskalnog izravnanja, kapitalnih pomoći iz državnog proračuna i kapitalnih proračuna od izvanproračunskih korisnika.

**638 Pomoći temeljem prijenosa EU sredstava**

Iskazani iznos se odnosi na prihode od pomoći temeljem prijenosa EU sredstava i veći su u odnosu na isto razdoblje prethodne godine iz razloga što su uplaćeni odobreni ZNS-ovi projekta koje provodi Općina Bebrina i primljeni predujmovi za EU projekte.

**64 Prihodi od imovine**

Iskazani iznos je veći u odnosu na isto razdoblje prethodne godine iz razloga što su ostvareni prihodi od zakupa poslovnih prostora i zakupa poljoprivrednog zemljišta.

**65 Prihodi od upravnih i administrativnih pristojbi, pristojbi po posebnim propisima i naknada**

Iskazani iznos je veći u odnosu na isto razdoblje prethodne godine, a odnosi se na prihode od doprinosa za šume, komunalnog doprinosa, komunalne naknade i dr. U ovom izvještajnom razdoblju uplaćen je značajniji iznos doprinosa za šume.

**66 Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima**

Iskazani iznos je manji u odnosu na isto izvještajno razdoblje prethodne godine, a odnosi se na prihod od Hrvatskih voda za naplatu Naknade za uređenje voda.

**711 Prihodi od prodaje materijalne imovine**

Prihodi u izvještajnom razdoblju su ostvareni, a odnose se na naplatu prihoda od prodaje zemljišta po sklopljenim ugovorima.

***RASHODI***

### 311 Plaće

Iskazani iznos se odnosi na rashode za plaće (bruto) i veći su u odnosu na isto razdoblje prethodne godine zbog većih troškova zaposlenih – započeo je projekt Radim i pomažem IV, 16. zaposlenih osoba.

### 312 Ostali rashodi za zaposlene

Iskazani iznos se odnosi na rashode koji se isplaćuju zaposlenima, a odnose se na prigodne godišnje nagrade, prava po kolektivnom ugovoru, te dodatke za uspješnost na radu). Iskazani iznos je manji u odnosu na ostvarenje u izvještajnom razdoblju prethodne godine.

### 313 Doprinosi na plaće

Iskazani iznos se odnosi na rashode za plaće (bruto) i veći su u odnosu na isto razdoblje prethodne godine zbog većih troškova zaposlenih – započeo je projekt Radim i pomažem IV, 16. zaposlenih osoba.

**321 Naknade troškova zaposlenima**

Iskazani iznos se odnosi na rashode za službena putovanja, stručno usavršavanje zaposlenika, naknade za prijevoz na posao i s posla. Iznos je veći u odnosu na isto razdoblje prethodne godine zbog većih troškova zaposlenih, a povećanje se odnosi na troškove prijevoza.

**322 Rashod za materijal i energiju**

Iskazani iznos se odnosi na rashode za materijal i energiju i veći je u odnosu na isto razdoblje prethodne godine iz razloga što su veća izdvajanja za uredski materijal, materijal za tekuće i investicijsko održavanje te sitni inventar i auto gume.

### 323

Iskazani iznos se odnosi na rashode za usluge i veći su odnosu na isto razdoblje prethodne godine iz razloga što su veći troškovi komunalnih usluga, intelektualnih usluga, te usluga tekućeg i investicijskog održavanja.

**324**

Iskazani iznos se odnosi na službeni put predstavnika Općinskog vijeća.

### 329

Iskazani iznos se odnosi na ostale nespomenute rashode poslovanja koji su veći, a razlika povećanih rashoda je u rashodima za reprezentaciju u odnosu na isto razdoblje prethodne godine.

**343 Ostali financijski rashodi**

Iskazani iznos se odnosi na bankovne troškove redovnom financijskog poslovanja i neznatno su veći u odnosu na isto izvještajno razdoblje prethodne godine.

**366 Pomoći proračunskim korisnicima drugih proračuna**

Iskazani iznos se odnosi na prijenos sredstava Brodsko-posavskoj županiji za sufinanciranje projekta Osnovne škole Antun Matija Reljković Bebrina.

**372 Ostale naknade građanima i kućanstvima iz proračuna**

Iznos je veći u odnosu na isto izvještajno razdoblje prethodne godine radi većih zahtjeva za ostvarivanje naknada (jednokratne pomoći).

### 381 Tekuće donacije

Iznos je veći u odnosu na isto izvještajno razdoblje prethodne godine, a rashodi se odnose na prijenose sredstava neprofitnim organizacijama, Vatrogasnoj zajednici i redovnom financiranju GD HCK.

**382 Kapitalne donacije**

Iznos se odnosi na sredstva po sporazumu sa Srpskom pravoslavnom crkvom – Crkvena općina Slavonski Brod.

**412 Nematerijalna imovina**

U izvještajnom razdoblju nije bilo rashoda.

**421 Građevinski objekti**

Iznos u izvještajnom razdoblju je manje ostvarenje u odnosu na isto razdoblje prethodne godine zbog kasnije započetih radova.

### 422 Postrojenje i oprema

Iskazani iznos je manji u odnosu na isto izvještajno razdoblje prethodne godine jer nije nabavljana oprema.

**423 Prijevozna sredstva**

U izvještajnom razdoblju nije bilo rashoda.

**425 Višegodišnji nasadi**

Nabavljene su sadnice (drveća) za javne površine.

**451 Dodatna ulaganja u građevinske objekte**

Iznos je značajno veći u odnosu na isto izvještajno razdoblje prethodne godine, a odnosi se na veća dodatna ulaganja u objekte u vlasništvu Općine Bebrina. Razlog povećanog rashoda je početak provedbe EU projekta.

**BILJEŠKE UZ OBRAZAC OBVEZE**

Ukupni iznos obveza na 30.09.2024. godine iznosi 78.955,77 EUR.

Dospjele obveze su 0,00 EUR

Nedospjele obveze su 78.955,77 EUR

Nedospjele obveze su za rashode poslovanja u iznosu od 70.278,76 EUR, te za obveze za nabavu nefinancijske imovine u iznosu od 8.677,01 EUR.

Obveze su nastale sukladno predviđenoj dinamici poslovanja (redovno poslovanje / investicije) i ne predstavljaju opasnost po likvidnost općinskog proračuna.

Bebrina, 9.10.2024.

Bilješke sastavio:

Krešimir Prebeg

 OPĆINSKI NAČELNIK

Ivan Brzić, mag.ing. silv. univ. spec.